LIKUMPROJEKTS

**Grozījumi Ģeotelpiskās informācijas likumā**

Izdarīt Ģeotelpiskās informācijas likumā (Latvijas Vēstnesis, 2009, 205.nr., 2010, 205.nr.) šādus grozījumus:

1. visā likuma tekstā vārdus „valsts aģentūra „Latvijas Ģeotelpiskās informācijas aģentūra”” aizstāt ar vārdiem „Latvijas Ģeotelpiskās informācijas dienests” attiecīgā locījumā;

2. izteikt 4.panta otrās daļas pirmo teikumu šādā redakcijā:

„Latvijas Ģeotelpiskās informācijas dienests ir Aizsardzības ministrijas pārraudzībā esoša vadošā iestāde valsts politikas īstenošanā ģeodēzijas, kartogrāfijas un ģeotelpiskās informācijas jomā.”;

3. papildināt 17.pantu ar ceturto daļu šādā redakcijā:

„(4) Šā likuma panta trešajā daļā noteiktos ģeotelpiskās informācijas pamatdatus uzkrāj ģeotelpisko pamatdatu informācijas sistēmā. Ģeotelpisko pamatdatu informācijas sistēmas pārzinis ir Latvijas Ģeotelpiskās informācijas dienests. Ģeotelpisko pamatdatu informācijas sistēmas uzturēšanas un izmantošanas noteikumus nosaka Ministru kabinets.”;

4. papildināt pārejas noteikumus ar 16.punktu šādā redakcijā:

„Ministru kabinets līdz 2013.gada 1.maijam izdod šā likuma 17.panta ceturtajā daļā minētos noteikumus.”.

Aizsardzības ministrs A.Pabriks

Valsts sekretārs J.Sārts

08.03.2013. 9:50

143

V.Bērziņš, tālr.29481235

Valdis.Berzins@lgia.gov.lv